**SZAKMAI BESZÁMOLÓ**

**projekt száma:** TOP\_PLUSZ-3.1.3-23-HE1-2024-00020

**projekt címe:** Petőfibánya község által vezetett konzorciumban megvalósuló helyi humán fejlesztések

**Megvalósító: Petőfibánya Községi Önkormányzat**

**[program neve] Focigála**

**[program időpontja] 2025. július 26.**

2025. július 26-án került megrendezésre a Focigála elnevezésű program.

A rendezvény kispályás, amatőr futball mérkőzésekkel kezdődött, amely idő alatt 8 csapat játszott egymás ellen.

A boksz csarnokban a petőfibányai ökölvívó klub látványos bemutatót tartott a nézők számára, a vállalkozószelleműek ki is próbálhatták a sportágban a tudásukat. Sok kisfiú szemében csillant fel a lelkesedés, így vélhetően újabb tagokkal bővül a boksz klub.

A horti tűzoltóság habpartyval szórakoztatta a legkisebbeket, sokan készültek az élményre és már hozták magukkal otthonról a fürdőruháikat.

A helyi quados közösség tagjai is csatlakoztak a rendezvényhez és bárkit szívesen utaztattak egy-egy rövid próbakörre a nap folyamán.

A Magyar Rákellenes Liga helyi tagjai ingyenes szűrővizsgálatokra biztosították a lehetőséget, a nyugdíjas klub és a fonóklub szépkorú tagjai pedig kézműves alkotásaikat hozták el a nagyérdemű közönség számára.

A nap folyamán ingyenesen lehetőség volt ugrálóvár, körhinta használatára, továbbá csillámtetoválást, valamint trendi hajfonatokat készíttethettek maguknak a programra látogatók.

A délután legrangosabb programja a Magyar Színészválogatott és a Petőfibányai Öregfiúk csapatának gálamérkőzése volt. A meccs 16:30-kor kezdődött a sportpályán.

A csapatok bevonulása alatt egy fiatal petőfibányai énekesnő előadásában hallhattuk a már klasszikussá vált „Nélküled” című dalt.

Öröm volt látni az összefogást a teljesen megtelt lelátókon, azt, ahogyan „egy emberként” szurkoltak a helyi focicsapatnak. Ki az édesapjának, ki a testvérének, vagy éppen a barátjának, szomszédjának szorított a nézőtéren.

A mérkőzés végeztével melegétellel láttuk vendégül a kifáradt futballistákat, amíg a szurkolók a büfében hűsíthették le a „felhevült hangulatot”.

Egy újabb napsütéses, nevetős napot zártunk Petőfibányán, rengeteg gyermekkel, vidámsággal és sok-sok szeretettel.

…………………………………. Juhász Péter

Polgármester